152 



er særlig Øernes Dyreverden, der taler imod en saadan Anta- 

 gelse. En hel Del af Antillerne udmærker sig nemlig ved at 

 huse forskellige Dyrearter, som ikke leve andre Steder i Verden. 

 Ifald Øerne havde været i landfast Forbindelse med hinanden 

 indbyrdes og med Fastlandet, maatte dels saadanne Former have 

 en større Udbredelse, som nu kun forekomme paa enkelte Øer, 

 dels maatte en større Del af Fastlandets Djaeformer findes paa 

 Øerne. (Dette sidste er netop Tilfældet med Trinidad, som sik- 

 kert først i en forholdsvis sen Tid er skilt fra Fastlandet.) I 

 hvert Tilfælde maa man anse det for sikkert, at Øerne have 

 været indbyrdes adskilte i en meget lang Tid, saaledes at der 

 har været Tid nok til Uddannelsen af selvstændige Arter paa de 

 enkelte Øer. Dermed være dog ikke sagt, at alle Øerne altid 

 have været ligesaa adskilte som nu. Det er saaledes højst sand- 

 synligt, at St. Thomas og St. Jan samt de øvrige Jomfruøer tid- 

 ligere have været landfaste med Portorico; dette fremgaar dels 

 af de hydrografiske Forhold, idet der intetsteds mellem alle disse 

 Øer er over 25 Fv. dybt, saa der kun behøves en Hævning af 

 ca. 100 Fod for igen at gøre hele denne Øgruppe til et stort 

 sammenhængende Land; dels fremgaar det af den store Over- 

 ensstemmelse mellem Jomfruøernes og Portorico's Dyreliv — 

 kun at Dyrelivet paa Portorico naturligvis er betydelig rigere 

 end paa Jomfruøerne, da Portorico er saa mange Gange større. 

 St. Croix derimod, som ved meget store Dybder er skilt fra Por- 

 torico og Jomfruøerne, har maaske ingensinde været sammen- 

 hængende med disse og sikkert heller ikke med nogen af de 

 andre Øer. Det viser sig da ogsaa, at denne huser flere Dyre- 

 Arter, som alene kendes derfra og ikke synes at forekomme 

 andetsteds; dog er St. Croix' Flora og Fauna i det hele ubetinget 

 nærmest beslægtet med Portorico-Jomfruøernes, og hvadenten den 

 har været sammenhængende med Portorico eller ej, maa dens 

 Flora og Fauna for den største Del være indvandret derfra. Den 

 undersøiske Ryg mellem St. Croix og Portorico turde jo nok tyde 

 paa, at der tidligere har været mere Forbindelse mellem disse 

 to Øer, end der nu er. Derimod er der intet i Havets Dybde- 

 forhold, der tyder paa, at St. Croix og St. Thomas har været 

 landfast forbundne. — Jomfruøerne, med St. Croix, hører i Virke- 

 ligheden nærmest til de store Antiller; Grænsen mellem de store 

 og de smaa Antiller er den dybe Kanal Øst for St. Thomas og 

 St. Jan (Sombrero-Kanalen). 



